ဦးဇိနစေတီတော်

Artwork Above South Walkway Entrance to Uzina Pagoda (one of several) ဦးဇိနစေတီတော် သည် မော်လမြိုင်မြို့ အရှေ့ဘက် တောင်ရိုးတွင် တည်ရှိသည့် စေတီတော်တစ်ဆူ ဖြစ်သည်။ သမိုင်းကြောင်း ရှေးအခါက ထိုဘုရားကို ကျိုက်ပတန် (ဘုရားဖြူ) ဟု မွန်ဘာသာဖြင့် ခေါ်ခဲ့သည်။ ဦးဇိန တည်ခဲ့သည့် စေတီဟောင်းသည် အသောကမင်းကြီးတည်ထားခဲ့သည့် ဆံတော်ကိန်းဝပ်လျက်ရှိသည့် စေတီဟု ယုံကြည်မှုများလည်း ရှိသည်။ (မော်လမြိုင်ရာဇဝင်၊ စာမျက်နှာ ၁၇၂) ပြုပြင်မွမ်းမံမှုများ မြန်မာ သက္ကရာဇ် ၁၂၃၅ ခုနှစ်တွင် မော်လမြိုင်မြို့ခံ သူဌေးဦးမိုးသည် ပျက်စီးနေသည့် စေတီတော်ကို ပြုပြင်ခဲ့သည်။ သို့ရာတွင် စေတီတော်သည် ငှက်ပျောဖူးအထိ ပြင်ပြီးမှ ပြိုကျခဲ့သည်။ ထို့ကြောင့် ဒုတိယအကြိမ် ထပ်မံ ပြုပြင်ခဲ့သည်။ ဒုတိယအကြိမ်တွင်လည်း ငှက်ပျောဖူးအထိ ပြီးသည့်အခါ ပြိုကျခဲ့ပြန်သည်။ တတိယအကြိမ်တွင်မူ သံခွေပတ်များဖြင့် တည်ခဲ့သဖြင့် အောင်မြင်ခဲ့သည်။ ထီတော်တင်ပွဲကို လေးလကြာ ကျင်းပခဲ့သည်။ ကိုးကား Category:မော်လမြိုင်မြို့ ကဏ္ဍ:မြန်မာနိုင်ငံရှိ စေတီပုထိုးများ Category:မွန်ပြည်နယ်ရှိ စေတီပုထိုးများ